armvectores/hy_wikipedia_2023 huggingface dataset:
Անդրիչգրադ

Անդրիչգրադ (սերբ.՝ Андрићград, բառացի` Անդրիչի քաղաք), քաղաքաշինական նախագիծ Սերբական Հանրապետությունում` Վիշեգրադ քաղաքում։ Կառուցվել է ռեժիսոր Էմիր Կուստուրիցայի ղեկավարությամբ ու ֆինանսավորմամբ` ի պատիվ հարավսլավացի գրող, Նոբելյան մրցանակի դափնեկիր Իվո Անդրիչի։


== Պատմություն ==

Անդրիչգրադի (հայտնի է նաև «Կամինգրադ» անունով) շինարարությունը սկսվել է 2011 թվականի հունիսի 28-ին։ Պաշտոնապես բացվել է 2014 թվականի հունիսի 28-ին` ճիշտ հարյուր տարի անց այն օրից, երբ սպանվեց էրցհերցոգ Ֆրանց Ֆերդինանդը։ Նախագծի արժեքը կազմել է մոտ 15 միլիոն եվրո։
Անդրիչգրադը գտնվում է Դրինա գետի աջ ափին` Վիշեգրադի կամրջի հարևանությամբ, որ ներառված է ՅՈՒՆԵՍԿՕ-ի համաշխարհային ժառանգության ցանկում, և ձգվում է մինչև Ռզավայի գետաբերանի կամուրջը։ Սերբիայի Դրվենգրադ էթնոգյուղից հետո սա երկրորդ բնակավայրն է, որ հիմնադրել է Էմիր Կուստուրիցան։ Անդրիչգրադը գտնվում է Դրվենգրադից 20 կմ արևմուտք։
Քաղաքը զբաղեցնում է 1.7 հա տարածք։ Այն ունի քաղաքապետարան, խանութներ, հյուրանոցներ, թատրոն, հումանիտար ինստիտուտ, գրադարան, պատկերասրահ, կինոթատրոն, ոչ մեծ նավակայան, սրճարաններ և ռեստորաններ։ Այնտեղ են գտնվում Իվո Անդրիչի տուն-թանգարանը, Սուրբ իշխան Լազարի եկեղեցին։ Շինությունները ներկայացնում են ճարտարապետական տարբեր ոճեր ու դարաշրջաններ։
Անդրիչգրադը պետք է դառնար Կուստուրիցայի նոր ֆիլմի նկարահանման վայրը։ Ֆիլմը լինելու էր Իվո Անդրիչի «Կամուրջ Դրինայի վրա» վեպի մոտիվներով։


== Հուշարձաններ ==
Իվո Անդրիչի արձան։ Գտնվում է Անդրիչգրադի կենտրոնում։ Այն ունի 2.4 մ բարձրություն։ Բացվել է 2012 թվականի հունիսի 28-ին` Սերբիայի ազգային տոնին` Վիդովդանին։ Այն բացվել է Անդրիչգրադի կառուցման մեկամյակին նվիրված միջոցառման ժամանակ։ Արձանը ստեղծվել է` ի պատասխան 1991 թվականին մուսուլման ծայրահեղականների` Իվո Անդրիչի կիսանդրին Վիշեգրադից հանելուն։
Պյոտր II Պետրովիչի հուշարձան։ Գտնվում է հրապարակում` Սուրբ իշխան Լազարի եկեղեցու դիմաց։ Բացումը եղել է 2013 թվականի նոյեմբերի 29-ին։ Պոդգորիցայում ու Բելգրադում գտնվող արձանների կրկնօրինակն է։


== Պատվավոր քաղաքացիներ ==
Անդրիչգրադի պատվավոր քաղաքացիներն այն մարդիկ են, ում տրվել են քաղաքի բանալիները։ Նրանք են.

Միլորադ Դոդիկ - Սերբիայի Հանրապետության նախագահ։
Վուկ Երեմիչ - ՄԱԿ-ի Գլխավոր ասամբլեայի 67-րդ նստաշրջանի քարտուղար
Մատիա Բեչկովիչ - գրող
Նովակ Ջոկովիչ - թենիսիստ


== Պատկերասրահ ==

		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Պաշտոնական կայք
Մալիե Նիզգորցի

Մալիե Նիզգորցի (ուկրաիներեն՝ Малі Низгірці), գյուղ Ուկրաինայի Ժիտոմիրի մարզի Ռուժինսկի շրջանում։ Հիմնադրվել է 1605 թվականին։
2001 թվականի տվյալներով Մալիե Նիզգորցի գյուղում բնակվում էր 440 մարդ։ Բնակավայրը զբաղեցնում է 1847 կմ² տարածք։ Բնակչության խտությունը կազմում էր 238,22 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նորայր Վարդազարյան

Վիքիպեդիայում կան հոդվածներ  Վարդազարյան ազգանունով այլ մարդկանց մասին:Նորայր Դրաստամատի Վարդազարյան (նոյեմբերի 25, 1937(1937-11-25), Լենինական, Հայկական ԽՍՀ, ԽՍՀՄ), հայ ախտաբան-անատոմ։ Բժշկական գիտությունների դոկտոր (1975), պրոֆեսոր (1981)։ ՀՀ բժշկական գիտությունների ակադեմիայի անդամ (2001)։ ՌԴ բժշկատեխնիկական ԳԱ անդամ (2001)։


== Կենսագրություն ==
Նորայր Վարդազարյանը ծնվել է 1937 թվականին Լենինականում։ 1960 թվականին ավարտել է Երևանի բժշկական ինստիտուտի բուժ-կանխարգելողական ֆակուլտետը։ 1975-1977 թվականներին եղել է Լենինականի քաղխորհրդի առողջապահության բաժնի վարիչ, 1977-1986 թվականներին՝ Երևանի բժշկական ինստիտուտի պրոռեկտոր, 1986-2006 թվականներին՝ Երևանի պետական բժշկական համալսարանի ախտաբանության անատոմիայի ամբիոնի վարիչ, 2006 թվականից՝ պրոֆեսոր։ 1977 թվականից Բջջի կենսաբանական գիտության ամերիկյան ընկերակցության անդամ է։
Աշխատանքները վերաբերում են ռևմատիզմի պատճառագիտության և ախտածնության, ստրեպտոկոկային վարակի զարգացման մեխանիզմներին, թեփատու որքինի (պսորիազ) ժամանակ հյուսվածաբանական փոփոխությունների առանձնահատկություններին։ Վարդազարյանը մաշկի ստրեպտոկոկային ալերգիկ անոթաբորբն առաջինն է առանձնացրել որպես ինքնուրույն հիվանդություն, տվել պատճառագիտության, բուժման տեսական հիմունքները։
Հեղինակ է «Պաթոլոգիական անատոմիա» (2002, 2003, 2006, 2012) բուհական դասագրքերի, շուրջ 150 գիտական աշխատությունների, մի շարք մենագրությունների։


== Երկեր ==
Պաթոլոգիական անատոմիա։ Դասագիրք։ Երևան, 2012։
Պաթոլոգիական անատոմիա։ Դասագիրք։ Երևան, 2006։
Պաթոլոգիական անատոմիա։ Դասագիրք։ 2 հատորով, Երևան, 2003։
Պաթոլոգիական անատոմիա, Երևան, 2002։
Ատամնածնոտային համակարգի և բերանի խոռոչի օրգանների հիվանդություններ, Երևան, 1999 (համահեղինակ)։
«Межъядерное взаимодействие при клеточном-опосредованиых иммунных реакциях в патологиии», Ереван, 1992.
«Экспериментальная стреп­тококковая инфекция», Ереван, 1992.
Բժշկական դեոնտոլոգիա, Երևան, 1988 (համահեղինակ)։


== Գրականություն ==
Айриян А. П. Армянские учёные-медики. - Ер., 1998 - 276 с. ISBN 99930-1-001-7.


== Ծանոթագրություններ ==
Ռոդերն

Ռոդերն  (ֆր.՝ Rodern), փոքր գյուղ և կոմունա Ֆրանսիայի հյուսիս-արևելքում, Գրանդ Էստ տարածաշրջանի (նախկինում Էլզաս-Շամպայն-Արդեններ-Լոթարինգիա), Վերին Հռենոս գավառի, Կոլմար Ռիբովիլ շրջանի, Սենտ Մարի-о-Մին կանտոնում։ Մինչև 2015 թվականի մարտը, կոմունան համարվել է Ռիբովիլ շրջանի (Ռիբովիլի շրջան) վարչական կենտրոնը։


== Աշխարհագրական դիրք ==

Ռոդերնը փոքր գյուղ է, որը գտնվում է Էլզասա գինու ճանապարհից մի փոքր հեռու։ Ռոդերնը  գտնվում է  Սեն Իպոլիտից և Ռորշվիրից 2 կմ հեռավորության վրա և 1.5 կմ հեռավորության վրա՝ Բերգեմից։ Համայնքի INSEE կոդը՝ 68280:
Կոմունայի մակերեսը 7,05 կմ² է, բնակչությունը՝ 325 մարդ (2006 թվականին)՝ աճի միտումով. 334 մարդ (2012թվականին), բնակչության խտությունը` 47.4 կմ²/մարդ։


== Բնակչություն ==
Կոմունայի բնակչությունը 2011 թվականինին կազմել է 332 մարդ, իսկ 2012 թվականին՝ 334 մարդ։

Բնակչության փոփոխության ընթացքը.


== Տնտեսություն ==
Տնտեսության հիմքը խաղողագործությունն է։ Ռոդերնը հայտնի է իր սպիտակ՝ գրան-կրյու Gloeckelberg  և կարմիր Պինո-նուար գինիներով։
2007 թվականին աշխատունակ տարիքի 203 մարդկանցից (15-64 տարեկան) 162-ը տնտեսապես ակտիվ էին, իսկ  41-ը` պասիվ (79.8%, 79.0%): 162 ակտիվներից 151 մարդ (80 տղամարդիկ և 71 կին) աշխատել են, 11-ը` գործազուրկ (4 տղամարդ և 7 կին)։ 41 ակտիվների շարքում 16 հոգի աշակերտներ կամ ուսանողներ էին, 15-ը` թոշակառուներ, 10-ը` պասիվ էին  այլ պատճառներով։
2010 թվականին աշխատունակ տարիքի 205  մարդկանցից (15-64 տարեկան) 164-ը տնտեսապես ակտիվ էին, 41-ը` պասիվ (80.0%, 1999-ին` 77.0%): 164 ակտիվ աշխատողներից 153-ը (81 տղամարդ և 72 կին) աշխատել են, 11-ը` գործազուրկ են եղել (4 տղամարդ և 7 կին)։ 41 աշխատունակ քաղաքացիների մեջ էին 16 ուսանող կամ աշակերտ, 15-ը` թոշակառու, իսկ մյուս 10-ը` պասիվ այլ պատճառներով։
2011 թվականին համայնքում գործում էին 143 հարկվող տնային տնտեսություններ, որոնցում ապրում էր 328 մարդ։ Միևնույն ժամանակ, միջին եկամուտը 22267 եվրո էր՝ մեկ հարկատուի համար :


== Տեսարժան վայրեր ==
Սեն Ժորժ եկեղեցի։ Վերականգնվել է 1755 թվականին։ Եկեղեցին ունի գոթական ոճի ուղղանկյուն աշտարակ
Մարշալ Հանս Դիչի շիրմաքար
Առաջին և Երկրորդ համաշխարհային պատերազմներում զոհված գյուղացիների հուշարձան և ՆոտրԴամ դե Լուրդի քարայր


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
«Ռոդերնի Ազգային վիճակագրական իսնտիտուտ» (ֆրանսերեն)։ Արխիվացված օրիգինալից 2012-12-18-ին։ Վերցված է 2012-11-25
Քարվանսարա (Ամասիայի գավառ)

Քարվանսարա, գյուղ Արևմտյան Հայաստանում, Սեբաստիայի վիլայեթի Ամասիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Խոլմ (գյուղ, Դիվասովսկոե գյուղական բնակավայր)

Անվան այլ կիրառումների համար տե՛ս՝ ԽոլմԽոլմ (ռուս.՝ Холм), գյուղ Ռուսաստանի, Սմոլենսկի մարզի Սմոլենսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քերոլայն Քամյա

Քերոլայն Քամյա (անգլ.՝ Caroline Kamya, փետրվար 1974), բրիտանա-ուգանդական կինոռեժիսոր և պրոդյուսեր


== Կենսագրություն ==
Քերոլայնը ծնվել է Ուգանդայում, հասակ է առել ծննդավայրում, Քենիայում և Մեծ Բրիտանիայում։


== Կրթություն ==
Քամյան ստացել է բակալավրի աստիճան «ճարտարապետություն և քաղաքների նախագծում» մասնագիտության գծով և  մագիստրոսի աստիճան՝ «հեռուստատեսային փաստավավերագրություն» մասնագիտության գծով (Լոնդոնի Գոլդսմիթ քոլեջից)։


== Գործունեություն ==
Քերոլայն Քամյան արդեն իսկ նվաճել է մեկ տասնյակից ավելի միջազգային մրցանակներ։ Նա իր գործունեությունն սկսել է Լոնդոնի հեռուստատեսությունում, այնուհետև կինոարտադրության գրասենյակ է բացել Ուգանդայի մայրաքաղաք Կամպալայում՝ IVAD International անվանումով։
Քամյայի նկարահանած առաջին գեղարվեստական ֆիլմի՝ Imani-ի ցուցադրությամբ է բացվել Բեռլինի 2010 թվականի միջազգային կինոփառատոնը, որտեղ այն առաջադրվել է մրցանակի «Լավագույն գեղարվեստական ֆիլմ» անվանակարգում։ Նրա հիշարժան աշխատանքներից են նաև Chips and Liver Girls կարճամետրաժը՝ նկարահանված դանիացի կինոռեժիսոր Բորիս Բետրամի հեղինակակցությամբ և Fire Fly կինոնկարը (2011), որը նկարահանել է Չինաստանում։


== Ֆիլմագրություն ==
Chips and Liver Girls (կարճամետրաժ), 2011
Imani, 2010
Fire Fly (կարճամետրաժ), 2011
The Peace Between 2019


== Ծանոթագրություններ ==


== Արտաքին հղումներ ==
Personal website
Caroline Kamya; Cultures-Uganda.
Caroline Kamya Biography; IMDb.
Ficha en IMDb.
Աստվածաշնչյան երկրների թանգարան

Աստվածաշնչյան երկրների թանգարան (եբրայերեն՝ מוזיאון ארצות המקרא‎, անգլ.՝ Bible Lands Museum), Թանախում հիշատակված ժողովուրդների, այդ թվում հին եգիպտացիների, քանանիացիների, փղշտացիների, արամեացիների, խեթերի, էլամիտների, փյունիկցիների և պարսիկների մշակույթը ուսումնասիրող թանգարան Երուսաղեմում։ Թանգարանի նպատակն է պատմական համատեքստում այդ ժողովուրդների մշակույթի ներկայացումը։ Թանգարանը գտնվում է Գիվաթ Ռամ թանգարանային համալիրում՝ Իսրայելի թանգարանի, Իսրայելի հնագիտության ազգային համալսարանի և Բլյումֆիլդի անվան գիտության թանգարանի մեջ տեղը։


== Պատմություն ==
Թանգարանը հիմնել է 1992 թվականին Էլի Բորովսկին սեփական հավաքածուն ներկայացնելու համար։ 1981 թվականին Երուսաղեմ այցելության ընթացքում հյուրանոցում նա ծանոթացել էր Բաթյա Վայս անունով մի կնոջ հետ, ով էլ առաջարկել է իրեն տեղափոխել իր հավաքածուն Իսրայել Տորոնտոյում դրա համար թանգարան ստեղծելու փոխարեն, ինչպես դա ի սկզբանե էր նախատեսված։ Բաթյա Վայսի աջակցության շնորհիվ Բորովսկուն ներկայացրել էին Երուսաղեմի քաղաքապետ Թեդի Քոլեքին, որի հետագա աջակցության շնորհիվ Երուսաղեմում բացվեց Աստվածաշնչյան երկրների թանգարանը։


== Գրականություն ==
דוד קרויאנקר. «ירושלים — מבט ארכיטקטוני, כתר הוצאה לאור», 1996 (եբրայերեն)


== Արտաքին հղումներ ==
Պաշտոնական կայքը Archived 2013-10-30 at the Wayback Machine.
Աստվածաշնչյան երկրների թանգարանը Archived 2015-09-24 at the Wayback Machine. ilMuseums.com կայքում
Աստվածաշնչյան երկրների թանգարան (1/2) Յություբ կայքում
Աստվածաշնչյան երկրների թանգարան (2/2) Յություբ կայքում
«A Biblical Love Story» Յություբ կայքում


== Ծանոթագրություններ ==
Մալոե Նիկոլսկոե (գյուղ, Պոլտավայի շրջան)

Մալոե Նիկոլսկոե (ուկրաիներեն՝ Мале Микільське), գյուղ Ուկրաինայի Պոլտավայի մարզի Պոլտավայի շրջանում։
2001 թվականի տվյալներով Մալոե Նիկոլսկոե գյուղում բնակվում էր 41 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մալայա Իժորա

Մալայա Իժորա (ռուս.՝ Малая Ижора), գյուղ Ռուսաստանի Լենինգրադի մարզի Լոմոնոսովսկի շրջանի կազմում։
Բնակչությունը 2007 թվականին գրանցված տվյալներով կազմում էր 113 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սվիտի

Սվիտի (ռուս.՝ Свиты), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 41 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ջորդան Ֆիշեր

Ջորդան Ֆիշեր (անգլ.՝ Jordan William Fisher, ապրիլի 24, 1994(1994-04-24), Բիրմինգհեմ), ամերիկացի դերասան և երգիչ։


== Կենսագրություն ==
Ջորդան Ֆիշերը հայտնիություն ձեռք բերեց «Ամառ։ Ծովափ։ Ֆիլմ» և «Բրիոլին. Ուղիղ եթեր» ֆիլմերով։ Նա նաև խաղացել է «Ծածուկ ծնողներից» և «Լիվ ու Մադի» ֆիլմերում։ 2016 թվականին նա մասնակցել է Բրոդվեյ թատրոնի Համիլթոն-ի (մյուզիքլ) մեջ։ Նույն թվականին լույս է տեսել նրա առաջին մինի ալբոմը՝ «Jordan Fisher», որտեղ նրա երգերն էին։ 2017 թվականին նա «Պարեր աստղերի հետ» 25-րդ սեզոնում գրավել է առաջին տեղը, նրա զույգը Լինդսի Առնոլդն էր։ 2018 թվականին Ֆրենկի Մյունիզի հետ դարձել է երեխաների շոուի համահիմնադիրներից մեկը։ 2020 թվականի հունվարին Ֆիշերը փոխարինեց Էնդրյու Բարտա Ֆելդմանին, խաղալով «Հարգելի Էվան Հենսեն» ֆիլմում։


== Աշխատանքներ ==


=== Ֆիլմագրություն ===


=== Տեսահոլովակներ ===


== Մրցանակներ և անվանակարգեր ==


== Ծանոթագրություններ ==
Մարտիրոս (այլ կիրառումներ)

Մարտիրոս անունը կարող է վերաբերել՝

Մարտիրոս՝ գյուղ Հայաստանի Հանրապետության Վայոց ձորի մարզում,
Մարտիրոս՝ գյուղ Արցախի Հանրապետության Քաշաթաղի շրջանում։Տես նաև՝

Մարտիրոսյան (այլ կիրառումներ)
Դմիտրովկա (այլ կիրառումներ)

Դմիտրովկա, կարող է վերաբերել՝


== Ուկրաինայի բնակավայրեր ==
Դմիտրովկա - գյուղ, Ուկրաինայի Դոնեցկի մարզի Շախտյորսկի շրջանում
Դմիտրովկա - գյուղ, Ուկրաինայի Դոնեցկի մարզի Սլավյանսկիում
Դմիտրովկա - գյուղ, Ուկրաինայի Դոնեցկի մարզի Վոլնովախսկի շրջանում
Դմիտրովկա - գյուղ, Ուկրաինայի Խարկովի մարզի Բարվենկովոյի շրջանում
Դմիտրովկա - գյուղ, Ուկրաինայի Խարկովի մարզի Բլիզնյուկովի շրջանում
Դմիտրովկա - գյուղ, Ուկրաինայի Խարկովի մարզի Բլիզնյուկովի շրջանում
Դմիտրովկա - գյուղ, Ուկրաինայի Խարկովի մարզի Բոգոդուխովի շրջանում
Դմիտրովկա - գյուղ, Ուկրաինայի Խարկովի մարզի Իզյումի շրջանում
Դմիտրովկա - գյուղ, Ուկրաինայի Խարկովի մարզի Կոլոմակի շրջանում
Դմիտրովկա - գյուղ, Ուկրաինայի Խարկովի մարզի Պերվոմայսկի շրջանում
Դմիտրովկա - գյուղ, Ուկրաինայի Խմելնիցկիի մարզի Տեոֆիպոլի շրջանում
Դմիտրովկա - գյուղ, Ուկրաինայի Կիրովոգրադի մարզի Զնամենկայի շրջանում
Դմիտրովկա - գյուղ, Ուկրաինայի Ղրիմի Ինքնավար Հանրապետության Պերվոմայսկի շրջանում
Դմիտրովկա - գյուղ, Ուկրաինայի Ղրիմի Ինքնավար Հանրապետության Սովետսկիի շրջանում
Դմիտրովկա - գյուղ, Ուկրաինայի Նիկոլաևի մարզի Բերեզանկայի շրջանում
Դմիտրովկա - գյուղ, Ուկրաինայի Նիկոլաևի մարզի Կազանկայի շրջանում
Դմիտրովկա - գյուղ, Ուկրաինայի Նիկոլաևի մարզի Վոզնեսենսկի շրջանում
Դմիտրովկա - գյուղ, Ուկրաինայի Նիկոլաևի մարզի Օչակովի շրջանում
Դմիտրովկա - գյուղ, Ուկրաինայի Պոլտավայի մարզի Մաշևկայի շրջանում
Դմիտրովկա - գյուղ, Ուկրաինայի Պոլտավայի մարզի Օրոժիցյայի շրջանում
Դմիտրովկա - գյուղ, Ուկրաինայի Սումիի մարզի Բուրինի շրջանում
Դմիտրովկա - գյուղ, Ուկրաինայի Սումիի մարզի Լեբեդինի շրջանում
Դմիտրովկա - գյուղ, Ուկրաինայի Սումիի մարզի Վելիկա-Պիսարևկայի շրջանում
Դմիտրովկա - գյուղ, Ուկրաինայի Վոլինի մարզի Ռոժիշչեի շրջանում
Դմիտրովկա - քաղաքատիպ ավան, Ուկրաինայի Չեռնիգովի մարզի Բախմաչի շրջանում


== Ռուսաստանի բնակավայրեր ==
Դմիտրովկա - գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Դմիտրովկա - գյուղ Ռուսաստանի Սմոլենսկի մարզի Ուգրանսկի շրջանի կազմում։
Դմիտրովկա - գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Դմիտրովկա - գյուղ Ռուսաստանի Սմոլենսկի մարզի Վյազեմսկի շրջանի կազմում։


== Այլ ==
Դմիտրովկա - գետ Ռուսաստանում, հոսում է Վոլոգդայի մարզում։ Գետաբերանը տեղակայված է Կուբենի լիճ գետի ափում
Սադա (Լեկմայի վտակ)

Անվան այլ կիրառումների համար տե՛ս՝ Սադա (այլ կիրառումներ)Սադա (ռուս.՝ Сада), գետ Ռուսաստանում, հոսում է Ուրժումսկի շրջանում Կիրովի մարզում։ Գետաբերանը տեղակայված է Լեկմի գետի աջ ափին՝ 24 կմ հեռավորության վրա։ Գետի երկարությունը 36 կմ է, ավազանի տարածքը 254 կմ։
ՖԻՖԱ-ի դասակարգման աղյուսակ

ՖԻՖԱ-ի դասակարգման աղյուսակը ֆուտբոլի տղամարդկանց ազգային հավաքականների դասակարգման աղյուսակն է, որը ներկայումս գլխավորում է Գերմանիան. ՖԻՖԱ անդամ երկրները դասակարգվում են համաձայն իրենց հանդիպումների արդյունքների։ Դասակարգումը ներմուծվել է 1992 թվականի դեկտեմբերին և ութ հավաքական (Արգենտինա, Բելգիա, Բրազիլիա, Ֆրանսիա, Գերմանիա, Իտալիա,Նիդերլանդներ և Իսպանիա) եղել են դասակարգման առաջին հորիզոնականում, որոնցից Բրազիլիան ամենաերկարն է եղել առաջինը։
Օգտագործվում է միավորների համակարգը, որը հաշվարկվում է ՖԻՖԱ-ի կողմից ճանաչված բոլոր միջազգային հանդիպումների հիման վրա։ Ներկայիս համակարգի համաձայն միավորների հաշվարկի հիմքում ընկած են վերջին չորս տարվա հավաքականների արդյունքները։
Դասակարգման համակարգը վերջին անգամ փոփոխվել է Ֆուտբոլի աշխարհի առաջնություն 2006-ից հետո և հաստատվեց 2006 թվականի հուլիսի 12-ին։ Նոր համակարգով հիմք էին ընդունվում նախորդ 4 տարիների արդյունքները նախկին 8 տարիների փոխարեն։
Այլընտրանքային համակարգեր նույնպես մշակվել են, ինչպիսին Աշխարհի ֆուտբոլի Էլո դասակարգումն է։
2017 թվականի սեպտեմբերին ՖԻՖԱ-ն հայտարարեց, որ վերանայվելու են դասակարգման կանոնները և որոշումը կկայացվի Ֆուտբոլի աշխարհի առաջնություն 2018-ի որակավորման փուլից հետո։


== Ծանոթագրություններ ==
Three 6 Mafia

Three 6 Mafia, ամերիկյան հիփ հոփ խումբ Մեմֆիսից, Թենեսի։ Խումբը հիմնադրվել է 1991 թվականին DJ Փոլի, Լորդ Ինֆեմսի, Ջուսի Ջեյի և Կուպստա Նիկայի կողմից, իսկ այնուհետև խմբին միացել են նաև Քրանչի Բլեքը և Գանգստա Բուն։ 2011 թվականից խումբը այլևս չի շարունակում իր գործնեությունը։
Խումբը իր դեբյուտային՝ «Mystic Stylez» կոչվող ստուդիական ալբոմը թողարկել է 1995 թվականին, իսկ ընդհանուր թողարկել է 9 ստուդիական ալբոմ։
2006 թվականին խումբը իր «It's Hard out Here for a Pimp» երգի համար ստացել է Օսկար մրցանակ «Լավագույն օրիգինալ երգ» անվանակարգում։
Gangsta Boo-ին մահացած են գտել իր տանը 2023 թվականի հունվարի 1-ին, 43 տարեկանում։ Դիջեյ Փոլը հաստատել է նրա մահը Instagram-ի միջոցով։ Մահվան պատճառն անմիջապես չի նշվում։[1].


== Սկավառակագրություն ==


=== Ստուդիական ալբոմներ ===
«Mystic Stylez» (1995)
«Chapter 1: The End» (1996)
«Chapter 2: World Domination» (1997)
«When the Smoke Clears: Sixty 6, Sixty 1» (2000)
«Choices: The Album» (2001)
«Da Unbreakables» (2003)
«Choices II: The Setup» (2005)
«Most Known Unknown» (2005)
«Last 2 Walk» (2008)


== Արտաքին հղումներ ==
Պաշտոնական կայք Archived 2007-10-21 at the Wayback Machine.
Վերնաշապիկ

Վերնաշապիկ (նաև վերին շապիկը կամ դասական շապիկ), հագուստի տեսակ, որը պատկանում է վերին ներքնազգեստին։ Հնուց վերնաշապիկը վերաբերել է հենց ներքնազգեստին, սակայն 1960-ական թվականներից հնարավոր է դարձել այն կրել առանձին՝ առանց այլ հագուստով ծածկվելու։


== Վերնաշապիկի պատմություն ==
Միայն Վերածննդի դարաշրջանում է վերնաշապիկը դարձել և՛ տղամարդկանց, և՛ կանանց հագուստի կարևորագույն բաղադրիչը։ Այդ ժամանակ կանացի զգեստների կրծկալներին, տղամարդկանց դուբլետների և թևերի վրա բազմաթիվ կտրվածքներ էին անում, որոնց տակից երևում էին վերնաշապիկները։ Վերնաշապիկի օձիքը նույնպես դուրս էր գալիս վերին հագուստի տակից, ուստի այն զարդարված էր ասեղնագործությամբ, ձևավոր ժանյակներով։ 16-րդ դարում հայտնվում և արևմտաեվրոպական տղամարդու և կանացի կոստյումի մասն է դառնում ծալավոր օձիքը, որը հարյուրամյակի վերջում հասնում է մեծ չափսերի։ 17-րդ դարում թևքածալն ու օձիքը դառնում են հարթ, բայց կրկին ասեղնագործվում են ժանյակներով կամ ամբողջությամբ պատրաստվում են ժանյակից։
19-րդ դարի սկզբին ժողովրդականություն էր վայելում ֆաթերմորդերի օձիքը։ Նորաձևությունը կրկին նրան է վերադարձել է 1910-1913 թվականներին։ Ներկայումս նման օձիք հանդիպում է նաև կանացի հագուստների վրա։
20-րդ դարում վերնաշապիկը, որպես քաղաքային զգեստի մաս, պահպանվել է միայն տղամարդկանց հագուստի մեջ, կանացի հագուստում դրան փոխարինել է գիշերազգեստը։


== Կտրվածք ==
Վերնաշապիկը, որպես կանոն, բաղկացած է օձիքից, մեջքից, կոկետկայից, թևքերից, ձագից։ Կան կարճ և երկար (մինչև դաստակ) թևքերով վերնաշապիկներ։
Երկարաթև վերնաշապիկների  մեջ առանձնանում են թևքածալով  և  ճարմանդների տակ թևքածալով վերնաշապիկները։
Վերնաշապիկների մեծ մասի ձախ կողմում կա մեկ գրպան է, իսկ ամենօրյա կրելու համար նախատեսվածները կարող են ունենալ նաև լրացուցիչ գրպան աջ կողմում, ինչն էլ վերնաշապիկին տալիս է ավելի քիչ պաշտոնական տեսք։


== Ծանոթագրություններ ==


== Գրականություն ==
Куфтин Б. А. Материальная культура Русской Мещёры. Часть 1. Женская одежда: рубаха, понёва, сарафан. — М.: 1926.
На путях из Земли Пермской в Сибирь: очерки этнографии североуральского крестьянства XVII—XX вв. — М.: Наука, 1989. — С. 153—156. — ISBN 5-02-009955-4
Мужская сорочка
Հերմոգենես Տարսոնցի

Հերմոգենես Տարսոնցի (հունարեն՝ Ἑρμογένης ὁ Ταρσεύς, 2-րդ դար, Տարսոն, Մերսինի մարզ, Թուրքիա - 3-րդ դար), II դարի հույն ճարտասան։ Նրա «Ճարտասանտության արվեստ» ձեռնարկը հին հեղինակներից՝ հատկապես Արիստոտելի Ճարտասանությունից կատարված հմուտ բնաքաղություն է։ Հերմոգենեսի աշխատությունը միջնադարում ծառայում էր որպես ճարտասանության ձեռնարկ։ Հիշատակվում է Դավիթ Անհաղթի «Արիստոտելի Անալիտիկայի մեկնությունը» երկում։
Ֆլավիոս Ֆիլոստրատոս Աթենացու վկայության համաձայն՝ Հերմոգենեսը եղել է հրաշամանուկ ճարտասան և տասնհինգ տարեկան հասակում արդեն այնքան մեծ համբավի է հասել, որ Մարկոս Ավրելիոս կայսրը ցանկացել է ծանոթանալ ու լսել նրան և ունկնդրելով՝ հիացել է ու հրավիրել իր պալատը։ Սակայն տարիների հետ Հերմոգենեսն, իբր, կորցրել է ճարտասանական իր տաղանդը։


== Հերմոգենեսին վերագրվող երկեր ==
«Τέχνην ῥητορικήν» («Արվեստ ճարտասանության»)
«Περὶ στάσεων» («Հայեցակետ»)
«Περὶ ἰδεῶν λόγου» («Հայտնի Բանի մասին») — 2 գրքով
«Περὶ κοίλης Συρίας» («Կելեսիրիայի մասին») — 2 գրքով


== Հերմոգենեսի ազդեցության մասին ==
Միքայել Յոհանսոնն իր աշխատություններից մեկում փորձ է արել Հերմոգենեսիի ճարտասանական ինքնատիպ սխեմաները կիրառելու Լիբանիոսի մի քանի ճառերի նկատմամբ.:
Անաբել Պատերսոնը Հերմոգենեսի մասին հեղինակած գրքում հանգամանորեն վերլուծել է նրա ոճը և դրա ազդեցությունը Վերածննդի գրողների, այդ թվում՝ Ուիլյամ Շեքսպիրի վրա։


== Ծանոթագրություններ ==


== Գրականություն ==
Krystyna Stebnicka: Hermogenes. In: Paweł Janiszewski, Krystyna Stebnicka, Elżbieta Szabat: Prosopography of Greek Rhetors and Sophists of the Roman Empire. Oxford University Press, Oxford 2015, ISBN 978-0-19-871340-1, S. 165 f.
Annabel Patterson: Hermogenes and the Renaissance: seven ideas of style. Princeton 1970
George A. Kennedy: Invention and method: two rhetorical treatises from the Hermogenic corpus (= Writings from the Greco-Roman world 15). Leiden 2005
Mikael Johansson: Libanius’ Declamations 9 and 10 (= Studia Graeca et Latina Gothoburgensia 67). Göteborg 2006
Тертуллиан. Против Гермогена.


== Արտաքին հղումներ ==

Rhetores Graeci, L. Spengel (ed.), Lipsiae, sumptibus et typis B. G. Teubneri, 1854, vol. 2 pp. 1-18 and 131-456.
Православная богословская энциклопедия. Редактор. Н. Н. Глубоковский. Том 4. Год издания 1903. стр. 316
«Гермоген, еретик»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
«Гермоген, ритор»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
Suda lexicon, Suidas. Typis et impensis G. Reimeri, 1854 p. 422
Վաչե Ավագյան

Վիքիպեդիայում կան հոդվածներ  Ավագյան ազգանունով այլ մարդկանց մասին:Վաչե Արշակի Ավագյան (1931, մայիսի 29, Նորաշեն, Տավուշի մարզ - 2010, օգոստոսի 30), կենսաբանական գիտությունների դոկտոր, պրոֆեսոր։


== Կենսագրություն ==
Վաչե Ավագյանը ծնվել է Հայկական ԽՍՀ-ի Շամշադինի շրջանի (այժմ՝ ՀՀ Տավուշի մարզ) Նորաշեն գյուղում 1931 թվականի մայիսի 29-ին։


=== Կրթություն ===
1948 թվականին ոսկե մեդալով ավարտել է շրջկենտրոն Բերդի միջնակարգ դպրոցը։ Դպրոցն ավարտելուց հետո ընդունվում է Հայկական գյուղատնտեսական ինստիտուտի ագրոնոմիական ֆակուլտետը։ Մեկ տարի անց՝ 1949 թվականին տեղափոխվում է Մոսկվա՝ ուսումը շարունակելու Տիմիրյազևի անվան գյուղատնտեսական ակադեմիայում, որն էլ գերազանցությամբ ավարտում է 1954 թվականին։


== Կարիերա ==
1954-1956 թթ - Ղազախստանի Կոկչետավի մարզի Շարիկյան ՄՏԿ-ի գլխավոր գյուղատնտես։ 1956 թ-ին պարգևատրվել է «За освоение целинных земель» մեդալով։
1956-1959 թթ - ՀՀ Տավուշի մարզի Նորաշեն գյուղի սերմնաբուծական տնտեսության սերմնաբույծ գյուղատնտես։ Երկու անգամ արժանացել է ՀԽՍՀ գերագույն խորհրդի պատվոգրի (1958, 1960)։
1962-1980 թթ - ՀՀ ԳԱ փորձարարական կենսաբանության ինստիտուտի ռադիացիոն գենետիկայի լաբորատորիայի ավագ գիտ. աշխատող (1962-1964), լաբորատորիայի վարիչ (1964-1968), բույսերի մուտագենեզի լաբորատորիայի վարիչ (1968-1980)։
1980-1987 թթ - ԽՍՀՄ գյուղ.նախարարության բնության պահպանության Համամիութենական ինստիտուտի (Մոսկվա) Հայաստանի բնության պահպանության բաժանմունքի վարիչ։
1987-1994 թթ - ՀՀ գյուղ.նախարարության սերմարտադրության ԳԱՄ-ի գլխավոր տնօրեն, Երկրագործության ինստիտուտի տնօրեն և նույն ինստիտուտի ագրոէկոլոգիայի և գենետիկական մոնիտորինգի բաժնի վարիչ։
1994-2010 թթ - Երկրագործության և բույսերի պաշտպանության գիտական կենտրոնի Ագրոէկոլոգիայի բաժնի վարիչ։
1994-1999 թթ - «Ագրոգիտասփյուռ» ձեռնարկության փոխտնօրեն։
1999-2001 թթ - ՀԳԱ-ի «Ագրոգիտասփյուռ» դեպարտամենտի առաջատար մասնագետ։
2002-2010 թթ - ՀԳԱ-ի պրոֆեսոր։


=== Գիտական աստիճաններ և կոչումներ ===
1962 թ - Կենսաբանական գիտությունների թեկնածու։
1976 թ - Կենսաբանական գիտությունների դոկտոր։
1982 թ - Պրոֆեսոր (գենետիկա)
1991 թ - Ռուսաստանի Գյուղատնտեսական գիտությունների ակադեմիայի թղթակից-անդամ (նախկին ВАСХНИЛ)


=== Գիտական հրապարակումներ ===
Մենագրություններ՝ 2
Գրքեր և գրքույկներ՝ 8
Գիտական հոդվածներ՝ 236
Հոդվածներ լրագրերում՝ 42
Հեռուստա-ռադիո հաղորդումներ՝ 17
Տպագրության պատրաստ գրքեր՝ 3


== Տես նաև ==
Նորաշեն (Տավուշի մարզ)


== Ծանոթագրություններ ==


== Արտաքին աղբյուրներ ==
Լավրենտի Միրզոյան, «Տավուշ», Երևան 2010
Մ.թ.ա. 704


== Դեպքեր ==


== Ծնունդներ ==


== Մահեր ==
Բորգոֆորտե

Բորգոֆորտե (իտալերեն՝ Borgoforte), կոմունա Իտալիայում։ Գտնվում է Լոմբարդիա մարզի Մանտուա գավառում։
Բնակչությունը կազմում է3278 մարդ, խտությունը կազմում է 86 մարդ/կմ²։ Տարածքը գրավում է 38 կմ²։ Էլեկտրոնային փոստ՝ 46030, հեռախոսային կոդ՝ 0376։
Կոմունան ունի ծխական եկեղեցի՝ նվիրված Հովհաննես Մկրտչին։


== Պատմություն ==
1866 թվականի հուլիսի 17-18-ին Ավստրո-պրուսսկո- իտալական բանակի և Բորգոֆորտեի միջև կռիվ եղավ։ Իտալացիները սպանեցին 29 մարդ, ավստրիացիները՝ 21։ Այս բախումները շատ մեծ ուշադրության աrժանացան։


== Ծանոթագրություններ ==
Հայկաձոր (այլ կիրառումներ)

Հայկաձոր, կարող է վերաբերել՝

Հայկաձոր - գյուղ Հայաստանի Շիրակի մարզում
Հայկաձոր - գյուղ Ռուսաստանի Կրասնոդարի երկրամասում, մտնում է քաղաք-հանգստավայր Անապայի քաղաքային օկրուգի կազմում
Կամենուշկա (Զալոմնայայի վտակ)

Անվան այլ կիրառումների համար տե՛ս՝ Կամենուշկա (այլ կիրառումներ)Կամենուշկա (ռուս.՝ Каменушка), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Զալոմնայա գետի ձախ ափին՝ 28 կմ հեռավորության վրա։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմը գտնվում է Նովոկուզնեցկ քաղաքից մինչև Կեմերովո քաղաք, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Շապադաս դու Ալտու Իտապեկուրուի գավառ

Շապադաս դու Ալտու Իտապեկուրուի գավառ (պորտ.՝  Microrregião das Chapadas do Alto Itapecuru), գավառ Բրազիլիայում, մտնում է Մարանիան նահանգի մեջ։ Մտնում է Մարանիան նահանգի հարավային մարզի մեջ։ Բնակչությունը կազմում է 201 599 մարդ 2006 թվականի տվյալով։ Զբաղեցված տարածքը 24 855,559 կմ²։ Բնակչության խտությունը 8,1 մարդ/կմ²։


== Վիճակագրություն ==
Համախառն ներքին արտադրանքը կազմել է 255 809 168,00(ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 1 304,51 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,586


== Գավառի կազմ ==
Գավառի կազմի մեջ են մտնում հետևյալ համայնքները.

Բարան դի Գրաժաու
Կոլինաս
Ժատոբա
Լագոա դու Մատու
Միրադոր
Նովա Իորկի
Պարաիբանու
Պասաժեն Ֆրանկա
Պաստուս Բոնս
Սուկուպիրա դու Նորտի
Սուկուպիրա դու Ռիաշան
Սան Ֆրանսիսկու դու Մարանիա
Սան Ժուան դուս Պատուս
Սուվորովի շրջան

Սուվորովի շրջան (ռուս.՝ Суворовский район), մունիցիպալ շրջան Ռուսաստանի Դաշնության Տուլայի մարզում։
Ստեղծվել է 1958 թվականին։ Վարչական կենտրոնը՝ Սուվորով։


== Աշխարհագրություն ==
Շրջանի տարածքի մակերեսը կազմում է 1065 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 38016 մարդ։ Բնակչության խտությունը կազմում էր 35,7 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Արի բաժանվենք

Արի բաժանվենք (թուրքերեն՝ N'olur Ayrılalım), թուրքական հեռուստասերիալ, որը ցուցադրվել է թուրքական FOX հեռուստաընկերությամբ։ Սերիալի առաջին սերիան ցուցադրվել է 2016 թվականի հուլիսի 15-ին, իսկ վերջին սերիան՝ 2016 թվականի օգոստոսի 12-ին։ Սերիալը բաղկացած է հինգ սերիայից։ Ռեժիսորը Յուսուֆ Օմեր Սընավն է, իսկ պրոդյուսերը՝ Օսման Սընավը։ Գլխավոր դերերում հանդես են եկել Նիլայ Դուրուն, Արաս Այդընը, Գյուրգեն Օզը և Օսման Քարաքոչը։


== Դերերում ==


== Սերիաներ ==


== Ծանոթագրություններ ==
Հուշատետր (ֆիլմ)

Հուշատետր (անգլ.՝ The Notebook), գեղարվեստական ֆիլմ։ Նկարահանվել է 2004 թվականին ԱՄՆ-ում։ Ֆիլմը նկարահանվել է Նիկոլաս Սփարքսի համանուն կենսագրական վեպի հիման վրա, որը լույս է տեսել 1996 թվականին։


== Դերերում ==


== Մրցանակներ և նոիմնացիաներ ==


== Սաունդթրեք ==
Սաունդթրեքը թողարկվել է 2004 թվականին New Line Records լեյբլի շնորհիվ։


== Ծանոթագրություններ ==


== Արտաքին հղումներ ==
Ֆիլմի պաշտոնական կայքը(անգլ.)
«Հուշատետր»(անգլ.) ֆիլմը Internet Movie Database կայքում
Առնա (Վալե դ’Աոստա)

Անվան այլ կիրառումների համար տե՛ս՝ Առնա (այլ կիրառումներ)Առնա (ֆրանս.՝ Arnad), կոմունա Իտալիայի Վալե դ'Աոստա մարզում։
Բնակչությունը կազմում է 1299 մարդ (2008 թվականի տվյալներով)։ Բնակչության խտությունը՝ 46 մարդ/կմ²։ Տարածքը՝ 28 կմ²։ Փոստային ինդեքս՝ 11020։ Հեռախոսային կոդ՝ 0125։
Բնակավայրի հովանավոր է համարվում Մարտին Տուրսկին։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0125 966121
Էլեկտրոնային փոստ՝ sindaco@comune.arnad.ao.it


== Արտաքին հղումներ ==
Վիճակագրության Ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Տալի հուշամրցաշար 2016

Տալի հուշամրցաշար 2016 - շախմատային մրցաշար, որն անցկացվել է 2016 թ. սեպտեմբերի 26-ից հոկտեմբերի 6-ը Մոսկվա քաղաքում։

Ժամանակը. տրվում է 1 ժամ 40 րոպե 40 քայլի համար, 50 րոպե 20 քայլի համար և ևս 15 րոպե մինչև պարտիայի ավարտն ավելացվելով 30 վայրկյան յուրաքանչյուր քայլի համար սկսած 61-րդ քայլից։


== Մրցանակներ ==
Մրցանակային ֆոնդը կազմել է 200 000 դոլար.


== Մասնակիցներ ==


== Մրցափուլեր ==


== Մրցաշարային աղյուսակ ==


== Հղումներ ==
Տալի հուշամրցաշար 2016 մրցաշարը շախմատի Ռուսաստանի ֆեդերացիայի կայքում
Տալի հուշամրցաշար 2016 մրցաշարը theweekinchess.com կայքում
1984 թվականը գրականության մեջ


== Մրցանակներ ==


=== Միջազգային ===
Գրականության Նոբելյան մրցանակ - Յարոսլավ Սեյֆերտ, «պոեզիայի համար, որ աչքի է ընկնում թարմությամբ, զգացմունքայնությամբ ու հարուստ երևակայությամբ և վկայում է հոգու անկախության ու մարդու բազմակողմանիության մասին»։


=== Իսրայել ===
Իսրայելի պետական մրցանակ մանկական գրականության համար - Յամիմա Ավիդար-Չերնովից
Բյալիկի անվան գրական մրցանակ - Դավիդ Շախար


=== ԱՄՆ ===
Համաշխարհային ֆենտեզի մրցանակ լավագույն վեպի համար, տրվել է Ջոն Մ. Ֆորդին «The Dragon Waiting» վեպի համար։


=== Ֆրանսիա ===
Գոնկուրյան մրցանակ- Մարգերիտ Դյուրաս, «Սիրեկանը»։
Դալի անվան մրցանակ- Վադիմ Դելոնե, «Դիմանկարներ փշոտ շրջանակում» (հետմահու)։


== Գրքեր ==


=== Վեպեր ===
«Առասպելական անձնավորություններ»- Ռոբերտ Ասպրինի վեպը
«Նյուռոմանտ»- Ուիլյամ Գիբսոնի վեպը
«Կրետի գործարանը»- շոտլանդացի գրող Իեն Բենսկի վեպը


=== Վիպակներ ===
«Հեռավոր նավարկության կապիտան» — Ալեքսանդր Կրոնի վիպակը։


=== Պոեզիա ===
«Իբերյան լույս» - Անդրեյ Վոզենեսենկու բանաստեղծությունների ժողովածուն։
«Լույս առավոտի», Վահագն Դավթյան


=== Պիեսներ ===
«Ինչպե՞ս ձեռք բերել երկու տոմս «Կարապի լճի» համար» - Նիկոլայ Կոլյադայի պիեսը
«Մեղավորները» - Ալեքսեյ Արբուզովի պիեսը։


== Մահեր ==
Հունվարի 21 - Ալան Մարշալ, ավստրալիացի գրող
Հունվարի 29- Բրոնե Բույվիդայտե (ծնվել է 1895)
Փետրվարի 21 - Միխայիլ Շոլոխով, ռուս արձակագիր, հրապարակախոս, Նոբելյան մրցանակի դափնեկիր (ծ, 1905)
Մարտի 14 - Հովհաննես Շիրազ, հայ մեծանուն բանաստեղծ (ծ. 1915)
Օգոստոսի 25- Տուրման Կապոտե, ամերիկացի գրող (ծնվել է 1924)։
Օգոստոսի 3 - Վլադիմիր Տենդրյակով, ռուս խորհրդային գրող
Հոկտեմբերի 17- Էմիլիան Նեստերովիչ Բուկով, մոլդովացի խորհրդային գրող և պոետ (ծնվել է 1909)
Հոկտեմբերի 28 - Զարզանդ Դարյան - հայ արձակագիր, դրամատուրգ, ԽՍՀՄ գրողների միության անդամ (ծ. 1912)
Չալե (այլ կիրառումներ)

Չալե անվանումը կարող է ունենալ հետևյալ կիրառումները․

Չալե - գյուղ Արևմտյան Հայաստանում, Դիարբեքիրի վիլայեթի Մարդինի գավառում,
Չալե - գյուղակ Արևմտյան Հայաստանում, Էրզրումի վիլայեթի Ալաշկերտի գավառակում։
Անգրևանի

Անգրևանի (վրաց.՝ ანგრევანი), գյուղ Վրաստանում։ Գտնվում է Քվեմո Քարթլիի մարզի Դմանիսի շրջանում։


== Դիրք ==
Գյուղը գտնվում է ծովի մակարդակից 1160 մետր բարձրության վրա։ Շրջկենտրոն Դմանիսից հեռու է 13 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 47 մարդ։


== Ծանոթագրություններ ==
(1848) Դելվու

(1848) Դելվու (անգլ.՝ Delvaux), աստերոիդ աստերոիդների հիմնական գոտում։ Հայտնաբերվել է 1933 թվականի օգոստոսի 18-ին Էժեն Դելպորտի կողմից Ուքլում։
Միջին հեռավորությունը Արեգակից կազմում է 2,875755 ա. մ., առավելագույնը մոտենում է 2,7536 ա. մ. հեռավորության վրա և հեռանում 2,9979 ա. մ.։ Արեգակի շուրջ մեկ ամբողջական պտույտ է կատարում 1781,26 երկրային օրվա ընթացքում, իր ուղեծրով շարժվելով միջինում 0,202105 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,44° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1848) Դելվու աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
.cc

.cc, Կոկոսյան կզղիների վերին մակարդակի ազգային դոմենն է։


== Արտաքին հղումներ ==
IANA .cc whois տեղեկություն
Մնձուր (գետ)

Անվան այլ կիրառումների համար տե՛ս՝ Մնձուր (այլ կիրառումներ)Մնձուր (Մունջուր), գետ Հայկական լեռնաշխարհում, Արածանիի աջ վտակը։ Սկիզբ է առնում Մնձուրի լեռների հարավային լանջերից՝ մոտ 2780 մ բարձրությունից։ Երկարությունը մոտ 163 կմ է։ Հոսում է անդնդախոր, անտառապատ նեղ կիրճով և Խարբերդի դաշտում միախառնվում Արածանիին։ Սնումը խառն է, վարարումը՝ ապրիլ-մայիսին։ Ջրերն օգտագործվում են ոռոգման նպատակով։
Գրենոբլ 1 համալսարան

Ժոզեֆ Ֆուրիեի համալսարան (նախկինում Գրենբոլ 1 համալսարան), տեխնոլոգիական և բժշկական համալսարան, որը պատկանում է Ֆրանսիայի Գրենոբլի ակադեմիային։ Հիմնադրվել է 1971 թվականին։ Համալսարանն անվանակոչվել է ֆրանսիացի մաթեմատիկոս և ֆիզիկոս Ժոզեֆ Ֆուրիեի պատվին։ 2010 թվականին աշխարհի համալսարանների ակադեմիական վարկանիշում համալսարանը գտնվել է 151-200 տեղերի տիրույթում կամ ազգային վարկանիշի 6-7-րդ տեղում, 2014 թվականին՝ համաշխարհային վարկանիշի 100-150-րդ տեղերի միջակայքում։
2015 թվականի սեպտեմբերի 11-ին ստորագրվել է Գրենոբլ Ալպ համալսարանի կազմում 2016 թվականի հունվարի 1-ից Գրենոբլի երեք համալսարանների միավորման մասին դեկրետը (բարձրագույն օրգանի որոշում՝ օրենքի ուժ ունեցող)։


== Պատմություն ==
Համալսարանի պատմությունն սկսվում է 1339 թվականին Գրենոբլի համալսարանի բացմամբ, որը բաղկացել է չորս ֆակուլտետներից՝ բժշկություն, իրավունք, քաղաքացիական իրավունք և բանասիրություն։ 1811 թվականին ֆրանսիացի գիտնական Ժոզեֆ Ֆուրիեն Գրենոբլի համալսարանում բացել է  ճշգրիտ գիտությունների ֆակուլտետը։ 1841 թվականին բացվել է բժշկության և դեղագործության նախապատրաստական դպրոց։ 1968 թվականի մայիսյան խռովությունների հետևանքով Գրենոբլի համալսարանը լուծարվել է երեք բարձրագույն մասնագիտացված համալսարանների՝ Գրենոբլ 1, Գրենոբլ 2 և Գրենոբլ 3։ Գրենոբլ 1 համալսարանը համարվել է Գրենոբլ համալսարանի բժշկության, դեղագործության և ճշգրիտ գիտությունների ֆակուլտետների ժառանգը։ 1987 թվականին համալսարանը ստացել է Ժոզեֆ Ֆուրիեի անունը՝ ի պատիվ ֆրանսիացի հայտնի գիտնականի։


== Կառուցվածք ==
Համալսարանի կազմում կա 11 ֆակուլտետ, տեխնոլոգիայի համալսարանական ինստիտուտ, ինժեներների դպրոց, Վալանսի համալսարանի մասնաճյուղը, պրոֆեսորների և դոկտորական դպրոցի քոլեջի նախապատրաստության համալսարանական ինստիտուտ, որը հարակից է Գրենոբլում տեղակայված ուսուցման և հետազոտական դոկտորական դպրոցներին։


=== Ֆակուլտետներ ===
Ֆիզիկական կուլտուրայի և սպորտի ֆակուլտետ
Կենսաբանության ֆակուլտետ
Քիմիայի ֆակուլտետ
Մեխանիկայի ֆակուլտետ
Ֆիզիկայի ֆակուլտետ
Մաթեմատիկայի ֆակուլտետ
Ինֆորմատիկա և կիրառական մաթեմատիկայի ֆակուլտետ
Բժշկության ֆակուլտետ
Դեղագործության ֆակուլտետ
Տիեզերական գիտությունների աստղադիտարան


== Տես նաև ==
Կրթությունը Ֆրանսիայում
Գրենոբլի համալսարան


== Ծանոթագրություններ ==


== Արտաքին հղումներ ==
Համալսարանի կայք Archived 2006-06-22 at the Wayback Machine.
Օտրադովկա (գյուղ, Արտյոմովսկի շրջան)

Անվան այլ կիրառումների համար տե՛ս՝ ՕտրադովկաՕտրադովկա (ուկրաիներեն՝ Одрадівка), գյուղ Ուկրաինայի Դոնեցկի մարզի Արտյոմովսկիում։
2001 թվականի տվյալներով Օտրադովկա գյուղում բնակվում էր 152 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արտս թատրոն

Արտս թատրոն (անգլ.՝ Arts Theatre), թատրոն Լոնդոնում՝ Գրեյտ Նյուպորտ փողոցում՝ Վեստմինստերում։ Պատկանում է Վեստ էնդյան թատրոնների շարքին։


== Թատրոնի պատմությունը ==
Արտս թատրոնը բացվել է 1927 թվականի ապրիլի 20-ին հատուկ ակումբի անդամների համար՝ Լորդ Կամերգերի գրաքննությունից խուսափելու համար, ով համարվում էր Մեծ Բրիտանիայի բարձրագույն արարողակարգային պաշտոնյաներից մեկը և պատասխանատու էր երկրում թատերական ներկայացումների գրաքննության համար։
Արտս թատրոնը պատկանում էր այն փոքրաթիվ բրիտանական անկախ թատրոններին, որոնք բեմադրում էին նոր փորձարարական ներկայացումներ, պիեսներ և Վեստ Էնդի այն թատրոններից մեկն էր, որը կոմերցիոն հաջողության բացակայության պատճառով անկենսունակ էր համարվում։ Լոնդոնյան թատերական շրջանակներում այն ժամանակ հայտնի պրոդյուսեր Նորման Մարշալը Արտս թատրոնն անվանում էր «Այլ թատրոն», որին նվիրել էր իր նույնանուն գիրքը 1947 թվականին։
Նոր թատրոնը բացվեց «Պիկնիկ» ռեվյուով, որի հեղինակն էր Հերբերտ Ֆարջոնը՝ մանկական գրող Էլեոնոր Ֆարջոնի եղբայրը։ Ներկայացման պրոդյուսերն էր Հարոլդ Սկոտը, կոմպոզիտորը՝ Բևերլի Նիկոլսը։ Ամենահայտնի ներկայացումը, որը հաջողություն բերեց թատրոնին դա Ջոն վան Դրուտենի «Երիտասարդ Վուդլի» դրաման էր, որը պատմում էր մի աշակերտի մասին, ով սիրահարվել էր իր դպրոցի տնօրենի կնոջը։ Դրաման բեմականացվել էր Արտս թատրոնում 1928 թվականին, այնուհետև, երբ գրաքննական արգելքը հանվեց, տեղափոխվեց Սավոյ թատրոնի խաղացանկ։
1938 թվականի հոկտեմբերի 25-ին Սևել և Լեսլի Ստոկսերը բեմադրում են «Օսկար Ուայլդ» ներկայացումը, որտեղ գլխավոր դերակատարն էր Ֆրենսիս Սալիվանը։ Ներկայացումը նույն օրը բեմադրվում է նաև Բրոդվեյում։
1955 թվականի օգոստոսին 24-ամյա ռեժիսոր Պիտեր Հոլը առաջին անգամ բեմադրում է իռլանդացի գրող Սեմյուել Բեքեթի՝ աբսուրդի թատրոնի հիմնադիրներից մեկի «Գոդոյին սպասելիս» անգլալեզու պիեսը։ Ի սկզբանե պիեսը գրվել էր ֆրանսերեն լեզվով, իսկ հետո հեղինակը այն թարգմանեց անգլերեն։ Այդ պիեսի բեմադրությունը կարևոր շրջադարձային նշանակություն ունեցավ այդ ժամանակվա բրիտանական թատրոնի համար։
1962 թվականի ապրիլ ամսից մինչև 1967 թվականի հունվար ամիսը Արտս թատրոնը կրում էր «Նյու արտս թատրոն» անունը։
1967-1999 թվականներին մանկական Յունիքորն թատրոնն իր հիմնադիր Քերոլ Ջեների գլխավորությամբ ներկայացումներ էր բեմադրում Արտս թատրոնում, իսկ երեկոյան բեմադրվում էին ներկայացումներ մեծահասակների համար՝ այդ թվում նաև Թոմ Ստոպարդի երգիծական կատակերգությունը՝ «Կեղտոտ սպիտակեղենը և Նյու ֆաունդ լենդը» (անգլ.՝ «Dirty Linen and New-Found-Land»):
2000 թվականին թատրոնը 5 տարով վարձով տրվեց բրիտանական և ամերիկյան պրոդյուսերների կոնսորցիումին։ Այդ ժամանակ Արտս թատրոնը վերադարձավ Վեստ Էնդ՝ Ջուլիան Միտչելի «Ուրիշ երկիր» պիեսով։ Բավականին նշանակալի բեմադրություններ էին նաև Իվ Էնսլերի «Հեշտոցի մենախոսությունները», Ջոնաթան Հարվիի և Փեթ Շոփ Բոյզ խմբի «Երկնքին մոտ» մյուզիքլը (անգլ.՝  Closer to Heaven ), որի պրեմիերան տեղի ունեցավ 2001 թվականի մայիսի 31-ին։


== Աղբյուրներ ==

Նորման Մարշալ, «Այլ թատրոն», Ջոն Լեման, Լոնդոն, 1947
Ջոն Քորթնի Տրևին և Վենդի Տրևին, «Արտս թատրոն», Լոնդոն, 1927-1981
Ֆիլիս Հարտնոլ, «The Oxford Companion to the Theatre», Օքսֆորդ, 1983
Յան Հերբերտ, «Ով ով է թատրոնում», 17-րդ հրատարակություն


== Հղումներ ==
Թատրոնի պաշտոնական կայքը
Numb (երգ, Աշեր)

«Numb», ամերիկացի R&B երգիչ Աշերի երգն է։ Այն թողարկվել է 2012 թվականի օգոստոսի 21-ին՝ որպես նրա «Looking 4 Myself» անվանումը կրող յոթերորդ ստուդիական ալբոմի չորրորդ սինգլ։ Երգը գրվել է Ալեսո, Swedish House Mafia տրիոյի, Ռայոն Լովետի, Քլաս Օհլունդև, Թերի Լյուիսի և Աշերի կողմից։


== Տեսահոլովակ ==
Երգի տեսահոլովակը, որի ռեժիսորներն են Քրիս Էփլբաումը և Գրեյս Հարին, ներկայացվել է 2012 թվականի հոկտեմբերի 11-ին Աշերի VEVO ալիքում։


== Երգացանկ ==
CD սինգլ«Numb» (Album version)
«Numb» (Wideboys radio mix)Numb (UK Remixes)«Numb» (Wideboys club mix) – 6։08
«Numb» (Wideboys dub) – 5։53
«Numb» (Wideboys radio mix) – 4։00
«Numb» (Jakwob remix) – 4։15
«Numb» (Mike Delinquent dub) – 4։23
«Numb» (Mike Delinquent remix) – 5։34


== Թողարկման ժամանակագրություն ==


== Ծանոթագրություններ ==


== Արտաքին հղումներ ==
Երգի տեսահոլովակը YouTube-ում
Նետաձգությունն ամառային II Օլիմպիական խաղերում

Ամառային II Օլիմպիական խաղերում նետաձգության մրցումներն անցկացվել են մայիսի 27-ից օգոստոսի 14-ը։ Մասնակցել են երեք երկրի 153 մարզիկներ, որից 136-ի անուններն անհայտ են։ Խաղարկվել են մեդալների վեց հավաքածու։ Տարբեր դասերում մրցումներն անցկացվել են միայն այս Խաղերում, իսկ հաջորդող մրցումներում անցկացվել են այլ համակարգերով։


== Մեդալներ ==


=== Մեդալների ընդհանուր հաշվարկ ===

(Թավատառերով ըստ կատեգորիաների առանձնացված են ամենաշատ մեդալները, ինչպես նաև ընդունող երկիրը)


=== Մեդալակիրներ ===


== Երկրներ ==
Խաղերին մասնակցել են երեք երկրների մարզիկներ.

Բելգիա
Նիդերլանդներ
ՖրանսիաՆիդերլանդցի մարզիկների անուններն անհայտ են, միայն հայտնի է, որ նրանք մասնակցել են մի քանի մրցումներում։


== Արտաքին հղումներ ==
Մրցումների մեդալակիրները ՄՕԿ-ի կայքում (անգլ.)
Մրցումների արդյունքները Archived 2011-07-19 at the Wayback Machine. (լեհ.)
Սուլեյման II

Սուլեյման II (օսմ. سليمان ثانى‎ — Süleymân-ı sânî, թուրքերեն՝ İkinci Süleyman, ապրիլի 15, 1642, Կոստանդնուպոլիս, Օսմանյան կայսրություն և Ստամբուլ, Օսմանյան կայսրություն - հունիսի 22, 1691, Ադրիանուպոլիս, Օսմանյան կայսրություն), Օսմանյան կայսրության սուլթան 1687 - 1691 թթ.։
Իբրահիմ I-ի որդին է։


== Ծանոթագրություններ ==


== Արտաքին հղումներ ==
http://www.osmanli700.gen.tr/english/engindex.html
http://www.theottomans.org/english/index.asp
Բոբրիկ (գյուղ, Կորոստիշևի շրջան)

Անվան այլ կիրառումների համար տե՛ս՝ ԲոբրիկԲոբրիկ (ուկրաիներեն՝ Бобрик), գյուղ Ուկրաինայի Ժիտոմիրի մարզի Կորոստիշևի շրջանում։
2001 թվականի տվյալներով Բոբրիկ գյուղում բնակվում էր 66 մարդ։ Բնակավայրը զբաղեցնում է 0,45 կմ² տարածք։ Բնակչության խտությունը կազմում էր 146,67 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անդիժանի ապստամբություն

Անդիժանի ապստամբություն, 1898 թվականի ազգայնական-ֆեոդալական ելույթ Ֆերգանայում (Անդիժանի մոտ), որը առաջ եկավ Միջին Ասիայում ցարիզմի գաղութատիրական քաղաքականության հետևանքով։


== Ապստամբություն ==
Ապստամբությանը մասնակցում էին ինչպես ուզբեկ և ղրղզներ ունևոր խավերը, այնպես էլ քաղաքային չքավորությունն ու դեհկանները (հողագործները)։ Անդիժանի ապստամբությունը ղեկավարում էր Մաղալի իշխանը։
1898 թվականի մայիսի 18-ի լուսաբացին ապստամբները հանկարծակի հարձակվեցին Անդիժանի ռուսական կայազորի վրա, բայց հաջողություն չունեցան։ Ձախողվեցին նաև նախատեսված ելույթներն Օշում և Մարգելանում։ Ցարական իշխանությունները ճնշեցին ապստամբությունը։
Արփագետիկ

Արփագետիկ, գյուղական համայնք Արցախի Հանրապետության Հադրութի շրջանում։ Ընդգրկված է Խծաբերդ համայնքի կազմի մեջ։ Նախկինում հայտնի է եղել Արփագյադուկ ու Քարինգ անուններով։


== Պատմություն ==
Արփագետիկ գյուղի բնակիչների նախնիները մեծ մասամբ բնիկներ էին, որոնց նախնիների մի մասը 1905 թվականին Արցախի Քաշաթաղի շրջանի Հարար գյուղից և այլ բնակավայրերից եկած բնակիչներ էին։ Ադրբեջանի ղեկավարության հայատյաց քաղաքականության արդյունքում 1950-ական թվականներից «գյուղերի խոշորացման» անվան տակ Հադրութի շրջանի հարավային թևի գյուղերը հայաթափվել էին, իսկ այնտեղի բնակչությունը, ստիպված լքելով իրենց բնակավայրերը, հաստատվել էին Տողում, Թաղուտում։ Այս ամենը իր բացասական հետքն է թողել նաև Արփագետիկ գյուղի ճակատագրի վրա, որի հետևանքով ամեն տարի մի շարք ընտանիքներ ստիպված էին լքել իրենց բնակավայրերը։ 


=== Արփագետիկը արցախյան ազատագրական պայքարում ===
1991 թվականին ազերի հրոսակախմբերի կողմից գյուղը հիմնովին ավերվել էր, դեռ ավելին՝ սրի էին քաշվել գյուղի վերջին 7 խաղաղ բնակիչները։
Արցախյան ազատամարտի ժամանակ ադրբեջանցիները հիմնահատակ ավերել էին բնակավայրը։ Ազատամարտի ավարտից հետո բռնագղթի ենթարկված գյուղերում վերականգնման աշխատանքներ էին տարվել։


=== Հայ-ադրբեջանական պատերազմ (2020) ===
2020 թվականի դեկտեմբերի 12-ին Ադրբեջանի Հանրապետության զինված ուժերի բռնազավթվել են կողմից Ռուսաստանի Դաշնության պաշտպանության նախարարության խաղաղապահ ուժերի վերահսկողության գոտում գտնվող Արցախի Հանրապետության Հադրութի շրջանի Հին Թաղեր և Խծաբերդ (այդ թվում և Արփագետիկը) գյուղերը։


== Պատմամշակութային վայրեր ==
Գյուղից 600 մ դեպի հարավ-արևելք գտնվում էր 11-13-րդ դարերի «Եղցուն ձոր» եկեղեցին, 10-13-րդ դարերի գյուղատեղի մնացորդները, 11-13-րդ դարերի «Եղցուն ձոր» խաչքարերը։ Գյուղի արևելյան եզրին էր 17-20-րդ դարերի գերեզմանոցը, իսկ Հակարի գետի ձախ կողմում, Շուշի քաղաքից 23 կմ դեպի հարավ գտնվում էր Արփագետիկ իջևանատուն-ամրոցը։ 


== Բնակչություն ==
2015 թվականի դրությամբ Արփագետիկ գյուղում բնակվում էին 24 մարդ, կար 6 տնտեսություն։
Բնակավայրի ազգաբնակչության փոփոխությունը.


== Ծանոթագրություններ ==
Ջրավետ

Ջրավետ, լեռնագագաթ (2502 մ) Գեղարքունիքի մարզում, Արեգունի լեռնաշղթայում, Դրախտիկ գյուղից 4,6 կմ հս-արմ։ Լեռան հարավ արևմտյան լանջից է սկիզբ առնում Ջրաձոր գետը։ Ջրավետի լանջերը ծածկված են մարգագետնային բուսականությամբ և բյուրակն են։
Շիկուտիմիի Քվեբեկի համալսարան

Շիկուտիմիի Քվեբեքի համալսարան (UQAC), Քվեբեկի համալսարանի մասնաճյուղերից։ Հիմնադրվել է 1969 թվականին և գտնվում է Կանադայի Քվեբեկ քաղաքում, իսկ մասնաճյուղերը՝ գյուղաքաղաքներ Շիկուտիմիյում և Սագնեյում։ Համալսարանն ունի նաև երկրորդական կրթական կենտրոններ, որոնք գտնվում են Լա–Մալբեյում, Սեն–Ֆելիսենում, Ալմայում և Սետ Իլում։ 2003 թվականին համալսարանում կային 6583 ուսանողներ, իսկ համալսարանի համար աշխատում էին 209 պրոֆեսորներ` այն դարձնելով Քվեբեկի համալսարանի տասը ամենամեծ մասնաճյուղերից երրորդը՝ UQAM–ից և UQTR–ից հետո։


== Ակադեմիաներ ==
Համալսարանը քառասունից ավելի ծրագրեր է առաջարկում բակալավրիատների և շրջանավարտների համար։ Այն ճանաչված է իր շրջանավարտների ներառական, անտառապահպանմանը և երկրաբանությանը նվիրված ծրագրերով։
2005 թվականին UQAC–ը ստեղծեց նոր ծրագրեր օտարերկյա ուղանողներին համալսարան հրավիրելու և Մարոկկոյի, Լիբանանի, Չինաստանի, Սենեգալի, Կոլումբիայի և Բրազիլիայի համալսարանների հետ պայմանագրեր կնքելու համար։
2006 թվականին Շերբրուկի համալսարանը բշժկական կորպուս բացեց Շիկուտիմիի Քվեբեկի համալսարանում` ուսանողներին հնարավորություն տալով համալսարան ընդունվել նաև այլ դասընթացների համար, օրինակ՝ բնագիտության։
Ճարտարագիտական ուսանողները կարող են ընտրել հետևյալ մասնագիտական ճյուղերը՝ Համակարգչային ճարտարագիտություն և Երկրաբանական ճարտարագիտություն։
UQAC–ը նաև առաջարկում է մի քանի ֆրանսալեզու դասընթացներ և համագործակցում է Ֆրանսերենի և Քվեբեկի մշակույթի դպրոցի հետ (ֆր.՝ École de langue française et de culture québécoise)։
Թվային արվեստի, անիմացիայի և դիզայնի դպրոցը տեղակայված է Մոնրեալում և UQAC–ի մաս է կազմում։


== Ծանոթագրություններ ==
Լոգվինի (գյուղ, Կոբելյակի շրջան)

Լոգվինի (ուկրաիներեն՝ Логвини), գյուղ Ուկրաինայի Պոլտավայի մարզի Կոբելյակի շրջանում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օրնիթոզուխիա

Օրնիթոզուխիա կամ թռչնամողես (լատ.՝ Ornithosuchus longidens), անհետացած սողունի տեսակ, տրիասի դարաշրջանի դինոզավր:
Առանձնացվում է նրանով, որ համարվում է ժամանակակից թռչունների նախահայրը:


== Տարածվածություն ==
Օրնիթոզուխա կոչվող դինոզավրերը, ինչպես մյուս արխոզավրերը, ապրել են հեռավոր տրիասի ժամանակաշրջանում (Երկրի երկրաբանական պատմության մեզոզոյան դարաշրջանի առաջին ժամանակաշրջանին):
Որոշ գիտնականներ պնդում են, որ օրնիթոզուխիաները կամ թռչնամողեսները ապրել են դեռևս  պերմի ժամանակաշրջանում` մեզանից մոտ 240 մլն տարի առաջ:
Այս հսկայական մողեսները ապրել են հիմնականում ներկայիս Արգենտինայի և Չիլիի տարածքում՝ Լատինական Ամերիկայում: Արգենտինայի տարածքում հայտնաբերվել են դինոզավրերի մնացորդներ:


== Նկարագրություն ==
Ունեցել է ոչ մեծ մարմին, որը պատված է եղել կլորավուն թեփուկներով: Ունեցել է իր կարգի բոլոր դինոզավրերին բնորոշ բավականին երկար պոչ:
Քայլելու նպատակով թռչնամողեսը օգտագործել է հետևի վերջույթները: Առջևի վերջույթները շատ փոքր են: Ներկայումս, բացի այս սողուններից՝ թռչունների անցումային այլ ձև չի գտնվել:
Հարկավոր է իմանալ, որ օրնիթոզուխիան բրածո մողես է, այլ ոչ թե բրածո թռչուն՝ արքեոպտերիքսների և արքեօնիսի նման:


== Ծանոթագրություններ ==